Թամիլ Իլամի ազատագրման վագրեր

Թամիլ Իլամի ազատագրման վագրեր (), թամիլական անջատողական շարժում, որը պայքարում է ստեղծելու Թամիլ Իլամի անկախ պետությունը Շրի Լանկայի տարածքում։

Շարժումը սկսվել է 1976 թվականի մայիսին թամիլների ապստամբությունը կազմակերպելու համար (այդ ժամանակ թամիլները կազմում էին Շրի Լանկայի բնակչության 22 %-ը) ընդդեմ Շրի Լանկայի բնակչության մեծամասնություն կազմող սինգալների կողմից իրականացվող խտրականության (այդ ժամանակ սինգալները կազմում էին Շրի Լանկայի բնակչության 70 %-ը)։ 1983 թվականի հուլիսի 23-ին «վագրերը» սկսեցին զինված գործողությունները ընդդեմ կառավարական զորքերի, որոնք հետագայում վերածվեցին քաղաքացիական պատերազմի։

Կազմակերպության կարգավիճակը 
32 երկրներ ԹԻԱՎ-ին ներառել են ահաբեկչական կազմակերպությունների սեփական ցուցակում.

Դրանց թվում են՝
  Հնդկաստան (1992 թվականից)
  ԱՄՆ (հայտարարվել է որպես արտասահմանյան ահաբեկչական խմբավորում 1997 թվականի հոկտեմբերի 8-ին)
 Շրի Լանկա (հունվար 1998 թվական - սեպտեմբերի 6, 2002 թվական), (2009 թվականից)
  Մեծ Բրիտանիա (հայտարարվել է արգելված ահաբեկչական խմբավորում)
  Եվրամիություն (27 երկրներ) - 2006 թվականի մայիսի 17-ից
  Կանադա (2006 թվականից)։ Ինչպես նաև Կանադան չի տրամադրում գրանցման քարտ ԹԻԱՎ-ի անդամներին այն հիմունքով, որ նրանք մասնակցել են մարդկության դեմ իրականացվող հանցագործությունների։
  Ավստրալիան և այլ երկրներ ևս դիտարկում են ԹԻԱՎ-ին որպես ահաբեկչական խմբավորում՝ համաձայն ՄԱԿ-ի անվտանգության խորհրդի№ 1373 բանաձևի, որը ընդունվել է 2001 թվականի սեպտեմբերին։

Կազմակերպության կառուցվածքը 
ԹԻԱՎ-ը բաժանված է հետևյալ քաղաքական և ռազմական թևերի։

Քաղաքական թևում մտել են մի քանի կազմակերպություններ։
 Թամիլ Իմամի ազատագրման ազգային ճակատ - քաղաքական կուսակցություն, որը ստեղծվել է 1989 թվականին,
 «Վագրերի ձայն» ռադիոկայան («Pulikalin Kural», ստեղծվել է 1990 թվականին),
 Խաղաղության միջազգային քարտուղարություն - ստեղծվել է 2002 թվականին կառավարչական զորքերի հաշտության կնքումից հետո,
 Թամիլ Իլամի տնտեսական զարգացման կազմակերպություն,
 «Թամիլ Իլամի բանկ» - ֆինանսակրեդիտայի կազմակերպություն, որը ստեղծվել է 1994 թվականին,
 Սպորտային կազմակերպություն

Ռազմական թևը ներառում է հետևյան ստորաբաժանումները։
 մշտական ուժեր - զինվորական զինված ստորաբաժանումներ, որոնք ստեղծվել են բանակային օրինակով,
 իրենց մեջ ներառում են հետևակային, հրետանային և ականանետային զորամասեր, սակրավորային ստորաբաժանում, ՀՕՊ և հակատանկային պաշտպանություն, թիկունքային և օժանդակ ուժեր։ 
 ոչ մշտական ուժեր - պարտիզանական խմբեր և խմբավորումներ
 հետախուզական ուժեր
 ռազմածովային ուժեր («Ծովային վագրեր») - ունեն թեթև մոտորանավակային ուժեր թեթև և միջին ծանրության զինտեխնիկայով,
 ռազմաօդային ուժեր («Օդային վագրեր») - մի քանի թեթև ինքնաթիռներ; սա առաջին դեպքն է պատմության մեջ, երբ ահաբեկչական ճանաչված կազմակերպությունը ունի սեփական ռազմաօդային ուժեր,
 դիվերսիոն ահաբեկչական ստորաբաժանումներ։
 «Սև վագրեր» (մահապարտ ահաբեկիչների խմբավորում, որը իրականացնում է հարձակումներ քաղաքական, տնտեսական և ռազմական նպատակներով)։ ԹԻԱՎ-ում առաջին անգամ ահաբեկչությունների պատմության մեջ կիրառել են Շահիդի գոտին;

«Թամիլյան վագրերը» ստացել են աջակցություն աշխարհում սփռված թամիլական սփյուռքի կողմից, հատկապես «Թամիլների համաշխարհային կազմակերպությունից» և «Թամիլների համաշխարհային շարժումից».

Անձնական կազմ 

ԹԻԱՎ-ը պատրաստում էր նորընտիր կադրերի, որոնք պատրաստ էին մեռնել, հանուն իրենց համոզմունքների։ Ագիտացիան և հավաքագրումը ուղղված էին հասարակության աղքատ շերտերին՝ նրանց հավաքագրումը իրականացնելու համար։ Զինվորագրված անձանց մեծամասնությունը չուներ ոչ տուն, ոչ ընտանիք և ոչ էլ աշխատանք։ Շատ ընտանիքներում սինգալների նկատմամբ եղած ատելությունը սերմանվում էր մանկուց։ ԹԻԱՎ-ի շարքերում կռվել են նաև կանայք։ Ըստ որոշ տվյալների նրանք կազմում էին մարտնչող զինվորականների 20- 30%-ը։ Կանայք ավելի շատ ներգրավվում էին Սև վագրերում, քանի որ կին մահապարտ-ահաբեկիչներին դժվար է տարբերակել տղամարդկանցից։ ԹԻԱՎ-ի հավաքագրողները հավաքագրում են նաև երեխաներին։ Սա բուռն քննարկումների և բողոքների ալիք բարձրացրեց իրավապաշտպան կազմակերպությունների շրջանակներում։

Զինուժ և տեխնիկա 

Զինյալների թվաքանակը, ըստ որոշ տվյալների, կազմում է 8-10 հազար։ Պարտիզանների սպառազինության մեջ մտնում են՝ M16 և ԱԿ-47 տիպի ինքնաձիգներ, ձեռքի գնդացիրներ, ձեռքի նռնականետներ, հրանետներ։ Զինյալները ունեին մեծ քանակով ՀՕՊ կայանքներ, հրետանի և զրահատեխնիկա (մինչը 9 Т-54 տանկ), ինչպես նաև թեթև ավիացիա.

Ծանոթագրություններ

Գրականություն և հրապարակումներ 
 Марк Винчестер. Корабль дураков // «Солдат удачи», № 2 (65), 2000. стр.32-34
 Марк Винчестер. Корабль дураков // «Солдат удачи», № 3 (66), 2000. стр.38-40

Տես նաև 
 Ահաբեկչություն

Արտաքին հղումներ 
 Глеб Таргонский. «Шри-Ланка: Место, где был рай» // АПН «Северо-Запад» от 26 мая 2009
 Марина Латышева. Страна тигров // сайт «Agentura.RU»
 Павел Нечай. Восстание тамилов на Шри-Ланке. Часть 1. Война на море // сайт «Военное дело», февраль 2005
 Павел Нечай. Восстание тамилов на Шри-Ланке. Часть 2. Авиация // сайт «Военное дело», март 2005
 Павел Нечай. Восстание тамилов на Шри-Ланке. Часть 3. Борьба на суше // сайт «Военное дело», август 2005
 Борис Волхонский. Чем закончится борьба властей Шри-Ланки и сепаратистов?
 И. И. Хохлов. Тигры освобождения Тамил-Илама террористическая сепаратистская организация 
 И. И. Хохлов. Тигры освобождения Тамил-Илама: история создания, лидеры, политическая доктрина 
 И. И. Хохлов. Военные операции организации Тигры освобождения Тамил-Илама 
 И. И. Хохлов. Военно-морской флот ТОТИ 

Շրի Լանկա
Պարտիզանական շարժումներ
Ահաբեկչական կազմակերպություններ